ঘোষ উভয়ৌষ্ঠ্য নাসিক্যধ্বনি
ঘোষ উভয়ৌষ্ঠ্য নাসিক্যধ্বনি বা ঘোষ উভয়ৌষ্ঠ্য নাসিক্য ব্যঞ্জনধ্বনি এক ধরনের ব্যঞ্জনধ্বনি। এই ব্যঞ্জনধ্বনিটি বিশ্বের অনেকগুলো কথ্য ভাষায় স্বনিম হিসাবে ব্যবহার করা হয়। আন্তর্জাতিক ধ্বনিমূলক বর্ণমালায় এই ধ্বনির প্রতীক হল [m]। বাংলা ভাষায় এই স্বনিমটি ব্যবহার হয়, এবং এটি বাংলা বর্ণমালার "ম" বর্ণটি দিয়ে উপস্থাপিত করা হয়। মোহক ভাষা সহ সামান্য কিছু ভাষা ব্যতীত পৃথিবীর প্রায় সব ভাষায় এই ধ্বনিটি ব্যবহার হয়।